Prosty nahlenc

Prosty nahlenc (Oxalis stricta, syn. Oxalis europaea Jord., Oxalis fontana Bunge) je rostlina ze swójby nahlencowych rostlinow (Oxalidaceae). 

 Wopis 
Prosty nahlenc je jednolětna rostlina abo trajne zelo, kotrež docpěwa wysokosć wot 10 hač 40 cm. Rostlina ma zwjetša podzemske wotnožki.

 Stołpik a łopjena 
Zrunane, zelene stołpiki njesu třiličbne, schódne, horjeka po zdaću přećiwostejne łopjena. Łopješka su wutrobojte.

 Kćenja 
Kćěje wot junija hač oktobra. Jasnožołte kćenja docpěwaja wulkosć wot 1,2 hač 1,5 cm a steja po jednym hač po sedmjoch w stołpikatym, rozporostejnym, čumpatym wokołku. Krónowe łopješka su prědku skulojćene. 

 Płody 
Płód docpěwa dołhosć wot 8 hač 15 mm a je nahi.

 Stejnišćo 
Rosće na rolach, w zahrodach, na pohrjebnišćach a pućowych kromach. Preferuje ćopłe, wutkate pódy.

 Rozšěrjenje 
Rostlina je neofyt ze sewjerneje Ameriki wot spočatka 19. lětostotka. 

 Wužiwanje 

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 138, jako Oxalis europaea Jord. (O. stricta auct.) 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 282, jako Oxalis stricta, Oxalis fontana'' 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Nahlencowe rostliny